એ સાંજે એમિલિ, રયુબિન્સ્કી, રેચેન દંપતિ, વગેરેની સાથે ઓસ્કર જમવા બેઠો, ત્યારે ઓસ્કરની જાયદાદ તો રશિયનોના કબજામાં ચાલી ગઈ હતી, અને તેના છેલ્લે બચેલા થોડા હીરા અને રોકડ રકમ મુક્તિદળોની અમલદારશાહી વચ્ચે ક્યાંક અટવાઈ ગયા હતા! એ લગભગ અકિંચન બની ગયો હતો, અને તો પણ શક્ય એટલી સારી હોટેલમાં પોતાના ‘કુટુંબ’ની સાથે બેસીને એ ભોજન આરોગી રહ્યો હતો! આવનારા ભવિષ્યમાં તેના જીવનનો ઘાટ કંઈક આવો જ બની રહેવાનો હતો!